Mechatronický výrobok

Výrobky, ktoré sú výsledkom postupov podľa princípov mechatroniky.
(Vyznačujú sa použitím pokrokových materiálov, novými technologickými účinkami, špičkovými technickými vlastnosťami a účelovou strojovou inteligenciou...)
Charakteristika inteligentného správania:
· poskytovanie rád užívateľom,
· diagnostika vlastných chýb,
· opravovanie sa pomocou vlastnej rekonfigurácie,
· učenie sa na základe získaných skúsenosti s cieľom zlepšiť vlastné chovanie v budúcich podobných situáciách,
· organizácia vlastnej spolupráce s inými inteligentnými strojmi,
· reorganizovním sa s cieľom zlepšenia vlastných schopností prispôsobiť sa zmenám okolia.
Mechatronické výrobky môžeme rozdeliť na:
· mechanické zariadenia s integrovanou elektronikou:
– visuté vznášajúce sa systémy, tlmiče vibrácií, prevodovky, zubové, reťazové a remeňové pohony, mechanické alebo magnetická ložiská, trecie alebo elastické spojky.
· presné prístroje s integrovanou elektronikou:
– telekomunikačné zariadenia, predmety spotrebnej elektroniky, zariadenia spracovávajúce dáta, senzory a akčné členy, prístroje pre medicínu.
· stroje s integrovanou elektronikou:
– stroje vytvárajúce energiu (elektrické, pneumatické a hydraulické pohony, vodné, parné alebo plynové turbíny, spaľovacie motory a pod.);
– stroje spotrebovávajúce energiu (generátory, čerpadlá, kompresory, obrábacie stroje, dopravné prostriedky a pod.) 
Životný cyklus výrobku
· Vytvorenie špecifikácie a plánovanie – cieľom je formulovať požiadavky kladené na výrobok ako sú funkcia, výkon, technické parametre, časová dostupnosť, potrebné investície ... 
· Koncepčný návrh – vytvára sa základná predstava o funkcii výrobku. Prevádza sa tzv. štúdia realizovateľnosti výrobku (dôležitá je tvorivosť) 
· Konštrukcia výrobku a technická príprava výroby - časovo najnáročnejšia etapa Základnou metódou riešenia je tzv. paralelné navrhovanie. 
· Výroba výrobku – ide o technologické operácie pri vlastnej výrobe konkrétneho výrobku.
· Použitie výrobku – výrobok sa vyskytuje na spotrebnom trhu a po zakúpení u zákazníka – užívateľa.
· Likvidácia výrobku – každý konkrétny výrobok po určitom čase zastaráva a je na trhu nahradený iným. 

Príklady mechatronických výrobkov
Sú to výrobky od veľmi jednoduchých až po veľké komplexné systémy napríklad:
Výpočtová technika	počítač, pevný disk, monitor, tlačiareň, skener, čítačka čiarového kódu, atď.
Výrobná technika	robot, CNC technika, dopravné systémy, bezobslužné pracoviská, pružné výrobné systémy, atď.
Optika	elektrónový mikroskop, teleskopy, video, kamera, fotoaparáty atď.
Meracia technika	senzory (teploty, tlaku, a pod.), meracie prístroje, atď.
Regulačná technika	regulátory pohonov, strojov a zariadení, krokové motory, lineárne motory, atď.
Automatizačná technika	automatizačné systémy, aktuátory atď.
Lekárska technika	tomografy, oživovacie aparatúry, operačné roboty atď.
Spravodajská technika	telefónne ústredne, mobily, čítačky, vysielače atď.
Zábavná technika	DVD rekordéry, televízory, videorekordéry atď.
Domáca technika	klimatizácia, mikrovlnka, elektrická rúra, umývačka riadov, atď.
Časomerná technika	digitálne hodiny, stopky, atď.
Letecká technika	lietadlá, letové prístroje a zariadenia, atď.
Kozmická technika	rakety, družice, satelity, atď.
Drobné náradie	vŕtačky, akuprístroje, atď.
Automobilová technika	ABS, TC, GPS, komfort, palubné počítače, atď.

Všetky tieto zariadenia sú zložené z vysokého počtu mechanických, elektromechanických a elektronických komponentov s vysokou presnosťou a zložitou štruktúrou




Inteligentné materiály v mechatronike (smart)
Smart štruktúry predstavujú také systémy, ktoré umožňujú snímať vonkajšie podnety a aktívnym riadením na ne reagovať v reálnom čase. Predstavujú integráciu akčných členov, snímačov a riadenia priamo ako súčasť materiálu.

SMA (Shape Memory Alloys)
Zliatiny pamätajúce si tvar sú kovové zliatiny, ktoré sa po deformácií (plastická) a následnom ohriatí nad určitú teplotu vracajú späť do pôvodnej polohy. Najznámejšie sú zliatiny Ni a Ti, tzv. nitinol zliatiny.

 Výhody použitia smart materiálov:
· jednoduchosť, kompaktnosť a spoľahlivosť mechanizmov 
· vytvorenie čistých tichých neiskrivých bezgravitačných pracovných podmienok,
· bezprašné prostredie, neexistuje trenie
· vysoký koeficient výkon/hmotnosť v nízkych hmotnostných oblastiach (100g), z čoho vyplýva adaptívne použitie ako mikroakčné členy,
· odolnosť proti korózii a biokompatibilita. 

Nevýhody použití SMA:
· Nízka energetická účinnosť
· [bookmark: _GoBack]Obmedzený rozsah následkom zmien pri ohrievaní a chladení. Ohrievanie SMA akčných členov sa realizuje radiáciou alebo elektricky s použitím odporu.(rýchlosť ohrevu, ochladenia)
· Degradácia a únava - parametre, ktoré charakterizujú životnosť, sa delia na interné (zloženie zliatiny, spôsob ohrevu a spracovanie) a externé (čas, teplota napätia, predĺženie a počet cyklov),
· Komplexné riadenie - SMA vykazujú trojrozmerné termomechanické chovanie s hysteréziou. Medzi teplotou a polohou alebo silou nie je lineárny vzťah a preto polohové alebo silové akčné pôsobenie vyžaduje výkonové regulátory.

Piezoelektrické materiály
Schopnosť určitých kryštalických materiálov vytvárať elektrický náboj ktorý je úmerný mechanickému napätiu je nazývaný ako piezoelektricita. Inverzný efekt vznikne vtedy, ak sa pri použití elektrického napätia kryštalický materiál deformuje.
Najčastejšie používanými piezoelektrickými materiálmi sú polykryštalické keramiky, zložené z kompozíc Pb-Zr-Ti(PZT) a Ba-Ti. V smart štruktúrach sa používajú ako senzory a akčné členy.

Výhody používania piezoelektrických materiálov:
· presné riadenie polohy systému;
· deformácia piezoelektrického akčného člena má malé straty;
· dlhá životnosť;
· vysoká účinnosť transformácie elektrickej práce na mechanickú a naopak;
· akčné členy, ktoré vytvoria silu do 50 kN.


Elektrostrikčné materiály
Pri týchto materiáloch je elektrický náboj symetricky rozložený. Ak pripojíme dielektrický materiál na elektrické pole vzniká deformácia. Smer deformácie nezáleží na orientácií pôsobiaceho elektrického poľa.
[bookmark: _Toc177027093][bookmark: _Toc177137553][bookmark: _Toc177458979]Magnetostrikčné materiály
Deformujú sa vplyvom magnetického poľa. Ak pôsobí sila na takýto materiál mení sa magnetická indukcia materiálu. Najpoužívanejší magnetostrikčným materiálom je Terfenol-D (Terbium (TER) Železo (FE) Naval Ordnance Laboratory (NOL)+ Dysprosium (D) – prímes. Vykazuje nelineárne chovanie s hysteréziou. 
[bookmark: _Toc177027094][bookmark: _Toc177137554][bookmark: _Toc177458980]Optické vlákna
Využívajú sa hlavne ako senzory. Skladajú sa zo stredového jadra, ktoré je ovinuté jednou alebo dvoma vrstvami ochranného obalu. Kvôli lepšej ochrane životného prostredia sa vlákna vkladajú do kábla. Optické vlákna, zapustená do smart materiálov, prenášajú informácie nasledovne:
· prenášajú ustálený svetelný signál do senzora
· sledujú dôležité parametre svetla (intenzita, polarizácia, fáza); dajú sa využiť pri meraní deformácie, zrýchlení, magnetického poľa
[bookmark: _Toc177027095][bookmark: _Toc177137555][bookmark: _Toc177458981]Elektroreologické kvapaliny 
Elektroreologické (ER) kvapaliny - menia viskozitu pri pôsobení elektrického poľa. Vznikajú tak rôzne stavy tejto kvapaliny, napr. pri intenzite elektrického poľa 3 kV/mm možno dosiahnuť šmykové napätie až 2 kPa. Pri aplikácií elektrostatického poľa sa elektroreologická (ER) kvapalina mení z viskózneho oleja až na takmer tuhý gél a veľkosť komplexného modulu v šmyku sa zmení o niekoľko radov.

Moderné technológie používané v mechatronike
	Druh technológie
	Stručná charakteristika technológie

	Kremíková technológia
(Sillicon Process)
	Kombinuje litografiu a umožňuje tak hromadnú výrobu miniatúrnych častí tlakových senzorov, senzorov zrýchlenia, mikrostrojov a mikromotorov

	LIGA technológia
(LIGA technology)
	Kombinuje kombinovanú litografiu, elektrolytické pokovovanie a lisovanie. Rovnobežné röntgenové žiarenie zo synchrotronu dopadá na vhodne upravenú šablónu so zadaným tvarom. Umožňuje výrobu častí s vysokým pomerom strán vo vertikálnom smere od 100mikrometrov až do milimetrov  a v horizontálnom smere do niekoľko mikrometrov. Sú trojrozmerné.

	LIRIE technológia
(LIRIE technology)
	Kombinácia litografie a iónového reaktívneho leptania. Je založená na hĺbkovom suchom leptaní alebo elektrochemickom mokrom leptaní a využívaním odstraňovania vrstiev.

	Technológia obrábania svetelným lúčom (Beam Machining) 
	Priame obrábanie pomocou obrábacieho laserového, elektrónového alebo iónového lúča. Bezmaskové obrábanie umožňuje trojrozmerné tvary.  

	Technológia elektroiskrového obrábania (Electro-Discharge Machining 
	Drôtové iskrové brúsenie v spojení s elektroiskrovým obrábaním. Umožňuje formovanie akéhokoľvek trojrozmerného tvaru.  

	Technológia fotoformovania 
(Photoforming)
	Lokálna polymerizácia tekutej živice pomocou laserových lúčov. Umožňuje formovanie akéhokoľvek trojrozmerného tvaru.

	Technológia vstrekovacieho tvarovania (Injection Molding)
	Tekutá živica alebo kovový prášok so živicou je vstrekovaný do formy a tam vytvrdne. Umožňuje hromadnú výrobu trojrozmerných komponentov.

	Konvenčné obrábanie 
(Conventional Machining)
	Založená na mechanickom odoberaní triesky zo základného materiálu. Umožňuje výrobu väčšiny potrebných trojrozmerných tvarov.

	Ostatné 
	Elektromechanické obrábanie, obrábanie iónovým lúčom ako napr. zváranie tenkých plechov mikroplazmou, studený rez vysokotlakovým vodným lúčom, moderné technológie lepením rôznych materiálov – plasty, kovy koža, guma, sklo



